Selvom Sonja har midlerne til ikke at løfte en finger, har hun travlt med at gøre noget for andre. Derfor er hun Årets Nordjyske Ambassadør.

Vi møder 67-årige Sonja Christensen i en lagerhal i Aalborg Øst. Hun er i fuld gang med at pakke kasser med tøj til ukrainske familier, som er flygtet fra krigen. Måske kender du Sonja. Hun er både kendt for hendes velgørende arbejde både lokalt, nationalt og internationalt med fritidshjemmet i Nicaragua. Og så er hun gift med Eigild Christensen, som hun har kendt siden hun var teenager. Sammen har de bygget virksomheder og solgt dem. I dag er de mangemillionærer - alligevel har Sonja Christensen fødderne helt nede på jorden. Formue forpligter Det er ingen hemmelighed, at Sonja og hendes mand har det man på nordjysk kalder en 'fin' opsparing på et trecifret millionbeløb. Men det gør ikke, at ægteparret smutter syd på og lever resten af livet på en eksotisk tropeø. - Eigil og dig kunne sætte jer ned og lade andre om at forkæle jer, men det gør I ikke, lyder ordene fra Peter Møller, der har overrakt Sonja Christensen prisen som Årets Nordjyske Ambassadør. Nej, for Sonja er af den opfattelse, at formue forpligter, fordi har man noget, skal man give noget, fortæller han. - Der skal være noget at stå op til. Man kan ikke sidde og kigge ud af vinduet og sige: "Hold da op en udsigt". Det kan man hurtigt blive færdig med, siger Sonja Christensen og uddyber: Og Peter Møller Madsen stemmer i: - Det er kærlighed, der driver værket, for Sonja kunne egentlig bare lade være. Men det kan hun ikke. Hun fortsætter! Bedre end penge i banken Sonja Christensen har de sidste mange år brugt langt de fleste af hendes vågne timer på velgørende arbejde. Og her er der tale om mange timer - Sonja sover nemlig kun 4-5 timer om natten. - Jeg har altid haft meget energi. Jeg starter ved 4-4.30 tiden om morgen. Jeg plejer at sige, at folk skal slå deres mobil på lydløs, hvis jeg har deres mail adresse, ellers kan de risikere at blive vækket af en mail fra mig, siger hun med et grin. Lige i øjeblikket ligner Sonjas stue til forveksling julemandens værksted. Den er nemlig fyldt af legetøj, kosmetik, køkkenudstyr og meget mere. Alt sammen er en hjælp, som skal gives til mindre bemidlede familier. Det er bare en af mange ting, som Sonja Christensen sørger for til andre. Hun arrangerer julehjælp, hjælp til krigsramte, har stiftet et fritidshjem i Nicaragua - så der er nok at se til, men som hun selv siger: - Jeg slapper godt af ved at have drøntravlt. Og der er også en god grund til, at den mangemillionære kvinde fortsætter. - Det jeg gør og har gjort, det er bedre end penge i banken.